cyanic-selkie/wikianc huggingface dataset:
মানের বিধানসভা কেন্দ্র
মানের বিধানসভা কেন্দ্র ভারতের বিহার রাজ্যের ২৪৩টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এটি পাটলিপুত্র লোকসভার ৬টি বিধানসভা কেন্দ্রের একটি।
অবস্থান
মানের বিধানসভা কেন্দ্রটি মানের সমষ্টি ব্লক ও বিহটা সমষ্টি ব্লকের আনন্দপুর, কাটেশের, সিকান্দারপুর, পরেভ, দৌলতপুর সিমরি, মুশেপুর, শ্রী রামপুর, বিহতা, দয়ালপুর, দৌলতপুর, পুরশোত্তমপুর পেনাথী, বিশুনপুরা, রাঘোপুর, আমহার, কাঞ্চনপুর খড়গপুর, সাদিসোপুর, বেদনা, নওরা, মখদুমপুর এবং শ্রীচাদপুর নিয়ে গঠিত।
আব্দুল মোমিন ইমামবাড়ি
আব্দুল মোমিন ইমামবাড়ি (১৯৩০ – ৮ এপ্রিল ২০২০) একজন বাংলাদেশি দেওবন্দি ইসলামি পণ্ডিত ও রাজনীতিবিদ। তিনি জমিয়তে উলামায়ে ইসলাম বাংলাদেশের সভাপতি ছিলেন। আধ্যাত্মিক জীবনে তিনি হুসাইন আহমদ মাদানির খলিফা।
প্রারম্ভিক জীবন
আব্দুল মোমিন ১৯৩০ সালে সিলেটের হবিগঞ্জ জেলার নবীগঞ্জ উপজেলার কালিয়ার ভাঙ্গা ইউনিয়নের পুরানগাঁও গ্রামে জন্মগ্রহণ করেন। তার পিতা মুহাম্মদ আব্দুস সাত্তার ও মাতা গুলবাহার বিবি। তিনি জামেয়া সাদিয়া রায়ধর ও ইমামবাড়ী মাদ্রাসায় পড়ার পর দারুল উলুম দেওবন্দ গমন করেন। সেখানে ৬ বছর অধ্যায়ন করে দাওরায়ে হাদিস সমাপ্ত করেন। দেওবন্দে তার শিক্ষকদের মধ্যে রয়েছেন: হুসাইন আহমদ মাদানি, ইব্রাহিম বালিয়াভি, সৈয়দ ফখরুল হাসান, মেরাজুল হক। তিনি ছাত্রজীবনে হুসাইন আহমদ মাদানির কাছে বাইয়াত গ্রহণ করেন। ১৯৫৭ সালে তিনি খেলাফত লাভ করেন। তার শিষ্যদের মধ্যে মুহিউদ্দীন খান অন্যতম।
কর্মজীবন
তিনি কর্মজীবনে ইমামবাড়ী মাদ্রাসায় ৮ বছর, দিনারপুর বালিধারা মাদ্রাসায় ১ বছর, হবিগঞ্জের উমেদনগর টাইটেল মাদ্রাসায় ২ বছর, বিশ্বনাথের জামিয়া মাদানিয়া মাদ্রাসায় ২ বছর শিক্ষকতা করেন। তিনি জামিয়া মাদানিয়া নবীগঞ্জে ৪ বছর মুহতামিমের দায়িত্ব পালন করেন। এরপর তিনি ইমামবাড়ী মাদ্রাসায় পুনরায় যোগদান করে ক্রমান্বয়ে শিক্ষাসচিব, মুহতামিম ও শায়খুল হাদিস পদে ১৯৮৯ সাল থেকে ২০১০ পর্যন্ত দায়িত্ব পালন করেন। সর্বশেষ তিনি হোসাইনিয়া মাদ্রাসায় শায়খুল হাদিস হিসেবে ১ বছর এবং ২০১২ সাল থেকে আমৃত্যু জামিয়া দারুল কুরআন সিলেটের প্রধান শায়খুল হাদিস ছিলেন।
রাজনৈতিক জীবন
ছাত্র জীবনে তিনি জমিয়তে তুলাবায়ে আরাবিয়ার সাথে যুক্ত ছিলেন। পরবর্তীতে জমিয়তে উলামায়ে ইসলাম হবিগঞ্জ জেলা শাখার ভারপ্রাপ্ত সভাপতি ও সভাপতির দায়িত্ব পালন করেন। ২০০০ সালের ২৪ জুন তিনি জমিয়তের পৃষ্ঠপোষক নির্বাচিত হন। আশরাফ আলী বিশ্বনাথীর মৃত্যুর পর তিনি জমিয়তের সভাপতি নির্বাচিত হন এবং আমৃত্যু সভাপতি ছিলেন।
আর্ঘিস্তান জেলা
আমেরিকান রক্ষিবাহিনী আফগানিস্তানের প্রাদেশিক পুনর্গঠন দলকে নিয়ন্ত্রণ করে থাকেন।
কৈলাশটিলা
কৈলাশটিলা (সিলেটী: ꠇꠂꠟꠣꠡ ꠑꠤꠟ꠆ꠟꠣ) সিলেটের ঐতিহাসিক দর্শনীয় স্থান। শাহজালাল ইয়েমেনীর ৩৬০ আওলিয়ার সফর সঙ্গী শাহ নূর এখানে আস্তানা গড়ে ছিলেন। ইবাদতের জন্য কৈলাশটিলার উপরে একটি গুহা নির্মাণ করেন যা আজও বিদ্যমান। প্রায় ৪০০ ফুট উঁচু টিলার উপরে ঈদগাহ অবস্থিত যেখানে স্থানীয় লোকজন ঈদের নামাজ পড়েন। কৈলাশটিলা বাংলাদেশের একমাত্র খনিজ তেলক্ষেত্র হওয়ায় দেশের জাতীয় অর্থনীতিতে গুরুত্ব ভুমিকা রাখছে। কৈলাশটিলা একইসাথে খনিজতেল এবং প্রাকৃতিক গ্যাসক্ষেত্র।
ভূতাত্ত্বিক গঠন
সিলেট শহর থেকে ২৫ কিমি দক্ষিণপূর্বে গোলাপগঞ্জ উপজেলার লক্ষণাবন্দ ইউনিয়নে অবস্থিত। এই ভূতাত্ত্বিক গঠনটি বঙ্গীয় পুরঃখাতের বলিত বলয়ের পার্শ্বে অর্থাৎ সিলেট খাদের পূর্ব পার্শ্বে অবস্থান করে। এটি উত্তরে সিলেট ভূতাত্ত্বিক গঠন, পূর্বে বিয়ানীবাজার এবং দক্ষিণে ফেঞ্চুগঞ্জ উপজেলা দ্বারা বেষ্টিত। এই ভূতাত্ত্বিক গঠনটিকে গিরিশিরার মাঝখানের সামান্য চাপা অংশ ফেঞ্চুগঞ্জ ঊর্ধ্বভাঁজটি থেকে বিচ্ছিন্ন করেছে। এই ঊর্ধ্বভাঁজটি ডুপিটিলা স্তরসমষ্টি সমেত ভূ-পৃষ্ঠে প্রকটিত। এটি একটি উত্তর-উত্তরপূর্ব ও দক্ষিণ-দক্ষিণপশ্চিম দিকে বিন্যস্ত অসম ঊর্ধ্বভাঁজ। একটি ঘাত চ্যুতি উত্তর দিকে সিলেট ভূতাত্ত্বিক গঠন থেকে কৈলাস টিলা ভূতাত্ত্বিক গঠনকে পৃথক করেছে। ভূতাত্ত্বিক গঠনটি ৬ কিমি লম্বা এবং ৩ কিমি চওড়া। পূর্ব পার্শ্ব অপেক্ষা পশ্চিম পার্শ্ব খাড়া।
ইতিহাস
পাকিস্তান শেল অয়েল কোম্পানি ১৯৬২ সালে এটি আবিষ্কার করে। এটি বাংলাদেশের ২য় বৃহত্তম গ্যাসক্ষেত্র। এখানে প্রমাণিত ও সম্ভাব্য গ্যাস মজুত ৩.৬৫ ট্রিলিয়ন ঘনফুট এবং উত্তোলনযোগ্য মজুত ২.৫২ ট্রিলিয়ন ঘনফুট। গ্যাসের সঙ্গে এখানে প্রচুর পরিমাণে কনডেনসেটও পাওয়া যায়। ১৯৮৩ সাল থেকে অদ্যাবধি এই ক্ষেত্র থেকে গ্যাস উত্তোলন করা হচ্ছে। অবাণিজ্যিকভাবে এই ক্ষেত্রের গভীরে খনিজ তেলও পাওয়া যায়।
অবস্থান
দেশের ঐতিহ্যবাহী একটি টিলা সিলেটের গোলাপগঞ্জ উপজেলার কৈলাশ টিলা | যার খ্যাতি ছড়িয়ে আছে দেশ বিদেশে। এ কৈলাশ টিলা থেকে উত্তোলিত গ্যাস দেশের অর্থনীতিতে গুরুত্বপূর্ণ ভূমিকা রাখছে। কিন্তু এ কৈলাশ টিলায় যাতায়াতের একমাত্র রাস্তা মুকিতলা গ্রামের ‘কৈলাশ টিলা সড়ক’।
দি আর্ল অব আবয়ন (সঙ্গীত)
দ্য আর্ল অফ অ্যাবোইন, যা "পেগি আরভিন" নামেও পরিচিত, একটি লোক গান যা একজন আর্ল অফ অ্যাবোয়নের সম্পর্কে যিনি ব্যভিচারে জড়িত ছিলেন। এর বিকল্প শিরোনামটি তাঁর স্ত্রী পেগি আরভিনের হতাশাকে তুলে ধরে। গানটি কোনো ঐতিহাসিক ঘটনার উপর ভিত্তি করে তৈরি নয়, বরং "বিভ্রান্তিকর" ঘটনা নিয়ে গঠিত বলে অনেকে মত প্রকাশ করে থাকেন।
আমেরিকান লোকসাহিত্যিক কেনেথ এস গোল্ডস্টেইনের মতে, "যদিও অ্যাবোয়নের প্রথম আর্ল একজন আরভিনের সাথে বিবাহবন্ধনে আবদ্ধ হন, এই গীতিনাট্যটি কোনো বাস্তব ঘটনার উপর ভিত্তি করে নয়।"
গানটির রাউড সূচক নম্বর ৯৯ এবং চাইল্ড ব্যালাড নম্বর ২৩৫।
সারমর্ম
দ্য আর্ল অফ অ্যাবোইন তার স্ত্রীকে (পেগি আরভিন বা পেগি ইওয়ান) রেখে লন্ডনে যান। তাঁর স্ত্রী তখন জানতে পারেন যে, আর্ল অন্য নারীর সাথে সম্পর্কে জড়িত। তাই আর্ল ফিরে আসার পর তিনি আর্লে‌র জন্য একটি নাটকের ব্যবস্থা করেন, যার গল্পে তাঁকে অপমান করা হয়। দ্য আর্ল অফ অ্যাবোইন ক্ষিপ্ত হয়ে আবারও স্ত্রীকে ত্যাগ করেন। পরবর্তীতে আর্লে‌র স্ত্রী মৃত্যুবরণ করেন এবং আর্ল‌ অনুতপ্ত হন।
রাজা দিব্য সিংহ
রাজা দিব্য সিংহ বা দিব্য সিংহ ছিলেন সিলেট বিভাগের সুনামগঞ্জের প্রাচীন লাউড় রাজ্যের ও জগন্নাথপুর রাজ্যের অধিপতি বা শাসক। যিনি পরবর্তিতে ভারত উপমহাদেশের বঞ্চবধর্মীয় দার্শনিক হয়ে খ্যাতি লাভ করে কৃঞ্চদাশ নামে খ্যাতিয়মান হন।
পরিচিতি
দ্বাদশ শতাব্দীতে লাউড় ও জগন্নাথপুর রাজ্যে রাজা রাজা বিজয় মাণিক্য রাজত্ব করেন। তার অনেক কাল পরে পঞ্চদশ শতাব্দীর শুরুতে দিব্য সিংহ নামে নৃপতি রাজা হন। তখন লাউড়ের রাজধানী নবগ্রামে স্থানান্তর হ্য়। নবগ্রাম বৈষ্ণবী ধর্মাবতার অদ্বৈত আচার্যের জন্মস্থান বলে আখ্যায়িত। রাজা দিব্য সিংহের তিন পুত্র সন্তান ছিল। এক পুত্র বৈরাগ্য অবলম্বনে কাশিবাসি হন। বয়সক্রমে রাজা দিব্য সিংহ তার পুত্রদের মধ্যে রামানাথ সিংহকে লাউড় রাজ্যের সিংহাসন দিয়ে অন্য পুত্র কেশব সিংহের সাথে জগন্নাথপুরর রাজ্যে এসে বসবাস করেন। পরে তিনি শান্তি সাধনায় তার মন্ত্রীতনয় অদ্বৈত্যের আখড়া শান্তিপুরে চলে যান। সেখানে থেকে অদ্বৈত্যের উপদেশে বৈষ্ণবীধর্ম গ্রহণ করেন এবং অদ্বৈত্য বাল্যলিলা গ্রন্থ রচনা করে কৃষ্ণদাস নামে খ্যাত হন।
খানাবাড়ী রেলওয়ে স্টেশন
খানাবাড়ী রেলওয়ে স্টেশন বাংলাদেশের ঢাকা বিভাগের নরসিংদী জেলার রায়পুরা উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে।  টঙ্গী-আখাউড়া লাইনের স্টেশন হিসেবে খানাবাড়ী  রেলওয়ে স্টেশন তৈরি করা হয়।
মেরি মরিস
মেরি মরিসি (জন্ম 25 জানুয়ারী 1957) একজন আইরিশ ঔপন্যাসিক এবং ছোট গল্প লেখক। তিনি শিল্প, কথাসাহিত্য এবং ইতিহাসের উপর লেখেন। মরিস আয়ারল্যান্ডের শিল্পী ও লেখকদের অ্যাকাডেমি আওসডানার একজন নির্বাচিত সদস্য।
জীবন
মরিসির জন্ম ডাবলিনে। রাথমাইনস কলেজ এবং টেকনোলজিকাল ইউনিভার্সিটি ডাবলিনের একজন স্নাতক, তিনি আয়ারল্যান্ড এবং মার্কিন যুক্তরাষ্ট্রে সৃজনশীল লেখা শিখিয়েছেন, বিশেষ করে ইউনিভার্সিটি কলেজ ডাবলিন, ট্রিনিটি কলেজ ডাবলিন, আইওয়া বিশ্ববিদ্যালয় এবং ইউনিভার্সিটি কলেজ কর্কে ।  মরিসি একজন সাংবাদিক হিসেবে প্রশিক্ষণ নিয়েছেন এবং আয়ারল্যান্ডের তিনটি জাতীয় দৈনিকে একজন রিপোর্টার/ফিচার লেখক/সাব-এডিটর হিসেবে কাজ করেছেন। এছাড়াও তিনি একজন সমালোচক যিনি দ্য আইরিশ টাইমস, দ্য সানডে বিজনেস পোস্ট, এবং দ্য ডাবলিন রিভিউ অফ বুকস-এর জন্য কথাসাহিত্য পর্যালোচনা করেছেন।
তার প্রথম ছোটগল্পের সংকলন, A Lazy Eye, (1993) Candice Rodd দ্য ইন্ডিপেনডেন্ট -এ লিখেছেন: "মরিসি কোন গ্লিব মনোবিশ্লেষক নন; আরও একজন শান্ত কিন্তু প্রতিভাধর প্যাথলজিস্ট যার মাইক্রোস্কোপের নীচে অসাধারণ মানব টিস্যুর ক্ষুদ্র স্লাইভার দেখানো হয়েছে। অণুজীব জীবন এবং রহস্যময়, মিউট্যান্ট শক্তিতে ভরপুর হতে হবে।"  দ্য নিউ ইয়র্ক টাইমস এই সংগ্রহটিকে একটি "সুন্দরভাবে লিখিত এবং গম্ভীরভাবে উপলব্ধিমূলক গল্পের সংগ্রহ" হিসাবে বর্ণনা করেছে।
মরিসী 2005-6 সালে নিউ ইয়র্ক পাবলিক লাইব্রেরিতে একজন সহকর্মী ছিলেন, যেখানে তিনি শন ও'কেসির বোন বেলার জীবন নিয়ে গবেষণা করেছিলেন, যা পরবর্তীতে 2013 সালে দ্য রাইজিং অফ বেলা ক্যাসি নামে প্রকাশিত হয়েছিল।   আলফ্রেড হিকলিং দ্য গার্ডিয়ান -এ উপন্যাসটির পর্যালোচনা করেছেন: "মরিসি অসঙ্গত বিবরণের জন্য একটি বলার চোখ দিয়ে বেলার গল্পটি পুনর্গঠন করেছেন। ইস্টার উঠার সময় রাস্তায় পরিত্যক্ত একটি খাড়া পিয়ানো আরও সমৃদ্ধ সময়ের জন্য একটি পোর্টাল খুলে দেয়; যখন দারিদ্র্যের বিরুদ্ধে তার দৃঢ়তা এবং নির্লজ্জ ও অপমানজনক পুরুষদের প্রভাব তার ছোট ভাইয়ের নাটকের নায়িকাদের জন্য একটি টেমপ্লেট সেট করে: 'অক্ষরগুলি ইতিমধ্যেই জন্মগ্রহণ করেছে এবং প্রস্তুত, লেখকের সন্ধানে তাদের অলীক ঘরে ঘুরে বেড়াচ্ছে'।"
2008-9 সালে মরিসী জর্জ ওয়াশিংটন ইউনিভার্সিটিতে জেনি ম্যাককিন মুর রাইটার-ইন-রেসিডেন্সের পদে অধিষ্ঠিত ছিলেন।
2015 সালে, মরিসিকে ইউনিভার্সিটি কলেজ কর্কে সৃজনশীল লেখার প্রভাষক হিসেবে নিযুক্ত করা হয়।
মরিসী 2016 সালে "একটি বিস্ফোরিত উপন্যাস"  — ছোট গল্পের একটি সংযুক্ত সংকলন প্রকাশ করেন  দ্য গার্ডিয়ানে বইটি পর্যালোচনা করে, ক্লেয়ার কিলরয় লিখেছেন: " সমৃদ্ধি ড্রাইভ যৌনতা এবং মৃত্যু সম্পর্কে একটি বই। নায়করা - যে 'ক্ষতিগ্রস্ত এবং হারিয়ে যাওয়াদের রোল কল' - উভয়ের মুখোমুখি হয় কিন্তু উভয়কেই সামলাতে অক্ষম। সহানুভূতি, তাত্ক্ষণিকতা, হাস্যরস এবং সূক্ষ্মতা যার সাথে মরিস তাদের দুর্দশাগুলিকে চিত্রিত করেছেন তা গভীরতার মুহুর্তগুলিকে পরিণত করে।"
চার্লি লিউইলিন
প্রারম্ভিক জীবন
ইংরেজ পিতা ও সেন্ট হেলেনানের কৃষ্ণাঙ্গ মাতার বিবাহ-বহির্ভূত সন্তান হিসেবে জন্মগ্রহণ করেন। কিশোর বয়সেই ক্রিকেটে অল-রাউন্ডার হিসেবে দক্ষতা প্রদর্শন করতে থাকেন। স্লো লেফট-আর্ম বোলিংয়ের পাশাপাশি মিড-অফে চমকপ্রদ ফিল্ডিং করতেন।
উনবিংশ শতকের শেষদিকে দক্ষিণ আফ্রিকায় বর্ণবাদ মাথাচাড়া দিয়ে উঠলে অ-শ্বেতাঙ্গদেরকে প্রতিনিধিত্বমূলক দলে অংশগ্রহণে বাঁধার প্রাচীর গড়ে তুলে। উইলফ্রেড রোডস তাকে, সূর্যকিরণে পোড়া ইংরেজ খেলোয়াড়রূপে আখ্যায়িত করেন। তবে, লিউইলিনের দক্ষতা দল নির্বাচকমণ্ডলীর কঠিন বাঁধা অতিক্রম করতে সক্ষম হয়। ফলশ্রুতিতে ১৩ এপ্রিল, ১৮৯৫ তারিখে নাটালের সদস্যরূপে ট্রান্সভালের বিপক্ষে প্রথম-শ্রেণীর ক্রিকেটে অভিষেক ঘটে তার।
আন্তর্জাতিক ক্রিকেট
যথাযথভাবে তার ক্রিকেট দক্ষতায় অভিভূত হবার প্রেক্ষিতে দল নির্বাচকমণ্ডলী নাটাল দলের সদস্যরূপে লর্ড হকের নেতৃত্বাধীন ইংরেজ একাদশের বিপক্ষে খেলতে নামান। এভাবেই ২ মার্চ, ১৮৯৬ তারিখে ১৯ বছর ১৫৫ দিন বয়সে জোহেন্সবার্গে ইংল্যান্ডের বিপক্ষে টেস্ট অভিষেক ঘটে তার।
প্রথম টেস্টে কোন উইকেট লাভে ব্যর্থ হন লিউইলিন। ফলে সিরিজের বাদ-বাকী টেস্টে দল থেকে উপেক্ষিত হন। কিন্তু, ১৮৯৭-৯৮ ও ১৮৯৮-৯৯ মৌসুমের কারি কাপে দূর্দান্ত ক্রীড়াশৈলী প্রদর্শনের কারণে জাতীয় দলে খেলার জন্য পুনরায় আমন্ত্রিত হন। ১৮৯৮-৯৯ মৌসুমে ইংল্যান্ডের বিপক্ষে প্রথম টেস্টে পাঁচ উইকেট তুলে নেন। তবে, বিস্ময়করভাবে দ্বিতীয় টেস্টে খেলতে পারেননি।
কাউন্টি ক্রিকেটে অংশগ্রহণ
১৮৯৮-৯৯ মৌসুমের সিরিজ শেষে দল নির্বাচকমণ্ডলীর কাছ থেকে উপেক্ষিত হওয়াসহ আর্থিক নিরাপত্তার নিশ্চিতকল্পে দক্ষিণ আফ্রিকা থেকে ইংরেজ কাউন্টি দল হ্যাম্পশায়ারের পেশাদার ক্রিকেটার মনোনীত হন। এক দশকেরও অধিক সময় এ দলে অবস্থান করে ২৭.৫৮ গড়ে ৮,৭৭২ রান ও ২৪.৬৬ গড়ে ৭১১ উইকেট লাভ করেন তিনি। খেলোয়াড়ী জীবনের তুঙ্গে অবস্থানের প্রেক্ষিতে ১৯০২ সালে লিউইলিনকে ইংরেজ দলের সদস্যরূপে সফরকারী অস্ট্রেলিয়ার বিপক্ষে প্রথম টেস্ট খেলার জন্য নির্বাচিত করা হলেও মাঠে নামতে পারেননি। তবে, রঞ্জিতসিংজীর নেতৃত্বে ইংরেজ দলের সদস্য হিসেবে আমেরিকা সফর করেন।
১৯০২-০৩ মৌসুমে লিউইলিন দক্ষিণ আফ্রিকায় ফিরে আসেন। সফরকারী অস্ট্রেলিয়ার বিপক্ষে তিন টেস্টের সিরিজে দক্ষিণ আফ্রিকার পক্ষে খেলেন তিনি। প্রথম টেস্টে ব্যক্তিগত সর্বোচ্চ ৯০ রান তুলেন ও খেলায় নয় উইকেট পান। দ্বিতীয় টেস্টে দশ উইকেট ও তৃতীয় টেস্টে ছয় উইকেট নিয়ে সিরিজে ১৭.৯২ বোলিং গড়ে শীর্ষস্থান অধিকার করেন। তাস্বত্ত্বেও তার এ স্মরণীয় সাফল্যের বিপরীতে অস্ট্রেলিয়া ২-০ ব্যবধানে সিরিজ জয় করে।
হ্যাম্পশায়ারে লিউইলিন তার আলোকচ্ছটা ছড়িয়ে দেয়া অব্যাহত রাখেন। এ ধারাবাহিকতার অংশ হিসেবে ১৯১০ সালে হ্যাম্পশায়ারের শেষ বছরে উইজডেন কর্তৃক বর্ষসেরা ক্রিকেটার মনোনীত হন। ১৯১১ সালে ইংল্যান্ডের এক্রিংটন ক্লাবে যোগ দেন। এরফলে প্রথম টেস্ট ক্রিকেটার হিসেবে ল্যাঙ্কাশায়ার লীগে খেলেন তিনি।
অবসর
১৯১২ সালে প্রথম-শ্রেণীর ক্রিকেট থেকে অবসর থেকে নিয়ে এসে দক্ষিণ আফ্রিকা দল তাকে ত্রি-দেশীয় প্রতিযোগিতায় অংশগ্রহণ করায়। লর্ডসে স্বাগতিক ইংল্যান্ডের বিপক্ষে প্রথম টেস্টে ৭৫ ও একই মাঠে অস্ট্রেলিয়ার বিপক্ষে আরও একটি অর্ধ-শতরান উপহার দেন।
ত্রি-দেশীয় প্রতিযোগিতায় অংশগ্রহণ শেষে টেস্ট ক্রিকেট থেকে অবসর গ্রহণ করেন। সর্বমোট ১৫ টেস্টে অংশ নেন। তন্মধ্যে, ইংল্যান্ডের বিপক্ষে পাঁচ ও অস্ট্রেলিয়ার বিপক্ষে ১০ টেস্ট খেলেন তিনি। ২০.১৪ গড়ে ৫৪৪ রান ও ২৯.৬০ গড়ে ৪৮ উইকেট সংগ্রহ করেন। এরপরও লীগ ক্রিকেটে খেলা অব্যাহত রাখেন। ১৯৩৮ সালে ৬২ বছর বয়সে খেলার জগতকে বিদায় জানান লিউয়েলিন।
ব্যক্তিগত জীবন
১৯৬০ সালে উরুতে আঘাত পান। এ আঘাত জীবনের বাদ-বাকী সময়েও তাকে ভোগায়। ৭ জুন, ১৯৬৪ তারিখে সারের চার্টসি এলাকায় ৮৭ বছর বয়সে তার দেহাবসান ঘটে। মৃত্যুর পরও লিউইলিন বিতর্কিত ব্যক্তিত্ব হিসেবে পরিচিতি পান। তার পরিবার জনসমক্ষে দাবী করে যে, তিনি শ্বেতাঙ্গ ছিলেন না। তবে, তার মা ইংরেজ বংশোদ্ভূত শ্বেতাঙ্গ ছিলেন।
লিউইলিন প্রথম অ-শ্বেতাঙ্গ দক্ষিণ আফ্রিকান টেস্ট ক্রিকেটার ছিলেন। পরবর্তীতে নভেম্বর, ১৯৯২ সালে ওমর হেনরি ভারতের বিপক্ষে মাঠে নামলে দক্ষিণ আফ্রিকার দ্বিতীয় অ-শ্বেতাঙ্গ খেলোয়াড়ের মর্যাদা লাভ করেন।
শেরউড অ্যান্ডারসন
শেরউড অ্যান্ডারসন (Sherwood Anderson; ১৩ সেপ্টেম্বর ১৮৭৬ - ৮ মার্চ ১৯৪১) ছিলেন একজন মার্কিন ঔপন্যাসিক ও ছোটগল্পকার। তিনি বিষয়ধর্মী ও আত্ম-প্রকাশক কাজের জন্য অধিক পরিচিত। স্বশিক্ষিত অ্যান্ডারসন ওহাইওর এলাইরিয়া ও ক্লিভল্যান্ডের সফল কপিরাইটার ও ব্যবসায়ী ছিলেন। ১৯১২ সালে তিনি স্নায়ুপীড়া পড়েন এবং ব্যবসায় ও পরিবার ছেড়ে লেখালেখিতে মনোযোগ দেন।
তিনি শিকাগো শহরে চলে যান এবং আরও তিনটি বিয়ে করেন। তার সবচেয়ে দীর্ঘস্থায়ী কাজ হল ছোটগল্প উইন্সবার্গ, ওহাইও, যা তার সাহিত্য জীবনকে প্রতিষ্ঠা পেতে সহায়তা করে। ১৯২০-এর দশকে অ্যান্ডারসন বেশক'টি ছোটগল্প সংকলন, উপন্যাস, স্মৃতিকথা, প্রবন্ধ ও কাব্য প্রকাশ করেন। যদিও সবকয়টি বই ভালো বিক্রি হয়েছিল, অ্যান্ডারসনের ১৯২০-এর দশকে নিউ অরলিন্সের অভিজ্ঞতা প্রসূত ডার্ক লাফটার (১৯২৫) তার একমাত্র সর্বাধিক বিক্রীত বই।
সাহিত্যকর্ম
থাম্ব|180px|উইন্সবার্গ ওহাইওর প্রথম সংস্করণের প্রচ্ছদ।
অ্যান্ডি আর থমসন
থাম্ব|276x276পিক্সেল|অ্যান্ডি থমসন (ডানে) এবং জোডি ম্যাকগ্রাও (বা্মে) অ্যান্ডি আর থমসন (জন্ম: ১৯৭১) একজন কানাডীয় স্থপতি, পরিবেশবিদ, ক্ষুদ্র ঘর বিশেষজ্ঞ ও ক্ষুদ্র ঘর আন্দোলন এর একজন প্রবক্তা। তিনি ক্ষুদ্রাকৃতির ঘর বা মিনিহোম (MiniHome) নকশা করার জন্য বিশেষ পরিচিতি লাভ করেছেন। ঘরগুলো স্বনির্ভর, এমনকি অন্যত্র বহন করাও সহজ, বায়ু ও সৌর শক্তিনির্ভর এবং বিষাক্ত পদার্থ রিসাইক্লিং সহজে হয়। তাঁর গবেষণামূলক প্রবন্ধ "অ্যান এক্সপেরিমেন্ট ইন মিনিমাল লিভিং ইন ডাউনটাউন টরেন্টো" থেকে মিনিহোমের উৎপত্তি ও এ বিষয়ে ধারণা শুরু হয়। মিনিহোমের ব্যবসা শুরু করার জন্য তিনি ২০০৫ সালে সাস্টেইন ডিজাইন স্টুডিও লিমিটেড প্রতিষ্ঠা করেন৷ তিনি আর-২০০০ প্রোগ্রাম এও কাজ করেছেন।
থমসন ইউনিভার্সিটি অফ স্টাটগার্ট থেকে বৃত্তি পেয়ে আর্কিটেক্ট বিষয়ে স্নাতকোত্তর ডিগ্রি নিয়েছেন। আর্কিটেক্ট বিষয়ে তিনি তার মাস্টার্স ডিগ্রি সম্পূর্ণ করেন ইউনিভার্সিটি অফ ব্রিটিশ কলোম্বিয়া থেকে৷
২০১৮-র নিরাপদ সড়ক চাই আন্দোলন
২০১৮-র নিরাপদ সড়ক আন্দোলন বাংলাদেশে কার্যকর সড়ক নিরাপত্তার দাবিতে ২৯ জুলাই থেকে ৮ আগস্ট ২০১৮ পর্যন্ত সংঘটিত একটি আন্দোলন বা গণবিক্ষোভ। ঢাকায় ২৯ জুলাই রাজধানীর বিমানবন্দর সড়কে দ্রুতগতির দুই বাসের সংঘর্ষে রমিজ উদ্দিন ক্যান্টনমেন্ট কলেজের দুই শিক্ষার্থী রাজীব ও দিয়া নিহত হয় ও ১০ জন শিক্ষার্থী আহত হয়। এই সড়ক দুর্ঘটনার প্রেক্ষিতে নিহত দুই কলেজ শিক্ষার্থীর সহপাঠিদের মাধ্যমে শুরু হওয়া এই বিক্ষোভ পরবর্তীতে সারাদেশে ছড়িয়ে পড়ে এবং নৌমন্ত্রীর পদত্যাগসহ ৯ দফা দাবিতে শিক্ষার্থীরা রাস্তায় নেমে আসে।
শিক্ষার্থীরা শান্তিপূর্ণভাবে মানববন্ধন ও অবরোধ করতে চাইলেও দুর্ঘটনার পরদিন থেকেই পুলিশ তাদের ওপর লাঠিচার্জ ও কাঁদানে গ্যাস নিক্ষেপ করে ছত্রভঙ্গ করে দেয়ার চেষ্টা করে; পুলিশের পাশাপাশি ছাত্রলীগ ও সরকার-সমর্থক বলে অভিযুক্ত যুবকেরা দেশীয় অস্ত্র নিয়ে ছাত্রছাত্রী ও সাংবাদিকদের ওপর হামলা করে। সরকার প্রচুর সংখ্যক আন্দোলনকারীকে এবং আন্দোলন সম্পর্কে আন্তর্জাতিক গণমাধ্যমে সাক্ষাৎকার দেয়ায় আলোকচিত্রী শহিদুল আলমকে গ্রেপ্তার করে। বিভিন্ন আন্তর্জাতিক সংস্থা এবং বিশিষ্ট ব্যক্তিবর্গ আন্দোলনকারীদের সাথে একাত্মতা প্রকাশ করেন এবং ছাত্রছাত্রীদের ওপর সরকারের দমনপীড়নমূলক ব্যবস্থা দেশে ও বহির্বিশ্বে তীব্রভাবে নিন্দিত হয়।
পরবর্তীতে ৬ আগস্ট প্রধানমন্ত্রী শেখ হাসিনার তৃতীয় মন্ত্রিসভা একটি খসড়া ট্রাফিক আইন অনুমোদন করে, যে আইনে ইচ্ছাকৃতভাবে গাড়ি চালিয়ে মানুষ হত্যায় মৃত্যুদণ্ড এবং বেপরোয়াভাবে চালিয়ে কারো মৃত্যু ঘটালে সর্বোচ্চ পাঁচ বছর কারাদণ্ডের বিধান রাখা হয়; যদিও আন্দোলনরত শিক্ষার্থীরা বেপরোয়া চালনায় মৃত্যুদন্ড দাবি করেছিল। ৮ আগস্টের মধ্যে শহরের পরিস্থিতি স্বাভাবিক হয়ে ওঠে এবং বিভিন্ন সূত্রে বলা হয় যে নয় দিনের আন্দোলন থেমে গিয়েছে।
প্রেক্ষাপট
বাংলাদেশে সড়ক পরিবহণ ব্যবস্থা বিশৃঙ্খল এবং দুর্ঘটনাপ্রবণ, রাজধানী ঢাকার বাস সার্ভিসগুলোতে যা প্রকটভাবে দৃশ্যমান।  ২০১৫ সাল থেকে ২০১৮-র জুলাই পর্যন্ত সারাদেশে সড়ক দুর্ঘটনায় নিহত হয় ২৫ হাজার মানুষ এবং আহত প্রায় ৬২ হাজার। বাংলাদেশ প্রকৌশল বিশ্ববিদ্যালয়ের করা গবেষণা অনুযায়ী, এসব সড়ক দুর্ঘটনার ৫৩% ঘটে অতিরিক্ত গতিতে গাড়ি চালানোর কারণে; ৩৭% চালকের বেপরোয়া মনোভাবের কারণে এবং বাকি ১০% গাড়ির ত্রুটি ও পরিবেশের কারণে।
বাংলাদেশ সড়ক পরিবহন কর্তৃপক্ষের হিসাবে ২০১৮ সালে দেশে চলমান বৈধ গাড়ির সংখ্যা ছিল ৩৫ লাখ ৪২ হাজার, কিন্তু বৈধ লাইসেন্সধারী চালকের সংখ্যা ২৬ লাখ ৪০ হাজার। অর্থাৎ প্রায় ৯ লাখ গাড়ি লাইসেন্সবিহীন চালক দ্বারা চালিত হয়। উপরন্তু দেশে ফিটনেসবিহীন যানবাহনের সংখ্যা ৪ লাখ ৯৯ হাজার। এসব কারণে সড়ক দুর্ঘটনা বাড়তে থাকে। আন্দোলনের পূর্ববর্তী কয়েক মাসে দুই বাসের চাপায় হাত হারানো রাজীব, বাসের হেলপার কর্তৃক নদীতে ফেলে দেয়া পায়েল, বাসচাপায় আহত সৈয়দ মাসুদ রানা ও সর্বশেষ বিমানবন্দর সড়কে বাসচাপায় দুই কলেজশিক্ষার্থী প্রমুখের মৃত্যুর ঘটনায় জনমনে সমালোচনা ও বিক্ষোভের সৃষ্টি হয়। অধ্যাপক জামিলুর রেজা চৌধুরী শিক্ষার্থীদের আন্দোলনকে সাম্প্রতিক এসব দুর্ঘটনার ফল বলে মনে করেন।
সূত্রপাত
250px|thumb|বিমানবন্দর সড়কের দুর্ঘটনার রেখাচিত্র ২৯ জুলাই ঢাকার শহীদ রমিজউদ্দিন ক্যান্টনমেন্ট কলেজের শিক্ষার্থীরা কুর্মিটোলা জেনারেল হাসপাতালের সামনে বিমানবন্দর সড়কে বাসের জন্য অপেক্ষা করছিল এবং একটি বাস থামলে সেটাতে ওঠার চেষ্টা করে। সেসময় জাবালে নূর পরিবহনের দুটি বাস বেশি-যাত্রী-পাওয়ার-জন্যে প্রতিযোগিতা করতে করতে অতিরিক্ত গতিতে এগিয়ে আসে, তার মধ্যে একটি বাস বেপরোয়াভাবে প্রথম বাসের পাশে ফুটপাথে দাঁড়ানো শিক্ষার্থীদের ওপর উঠে যায়, তাতে ২ শিক্ষার্থী নিহত এবং আরো ১২ জন গুরুতর আহত হয়। পুলিশ পরে বাস তিনটির চালক, সহকারী এবং ঘাতক-বাসের মালিককে গ্রেপ্তার করে।
কয়েক ঘণ্টা পরে সাংবাদিকরা এই ঘটনায় নৌপরিবহন মন্ত্রী ও বাংলাদেশ সড়ক পরিবহন শ্রমিক ফেডারেশনের কার্যনির্বাহী সভাপতি শাজাহান খানের প্রতিক্রিয়া জানতে চাইলে তিনি হাসিমুখে বলেন যে "ভারতের মহারাষ্ট্রে গাড়ি দুর্ঘটনায় ৩৩ জন মারা গেছেন। এখন সেখানে কী আমরা যেভাবে এগুলোকে নিয়ে কথা বলি, এগুলো কি ওখানে বলে?" তার বক্তব্য দেশব্যাপী অত্যন্ত সমালোচিত হয় এবং আন্দোলনরত ছাত্রছাত্রীরা তার ক্ষমাপ্রার্থনা ও পদত্যাগের দাবি তোলে।
বিক্ষোভ
এরপর ১ থেকে ৬ আগস্ট পর্যন্ত সারাদেশে অসংখ্য স্কুল-কলেজের শিক্ষার্থীরা ৯ দফা দাবিতে সড়কে অবস্থান, মানববন্ধন ও অবরোধের মাধ্যমে তাদের বিক্ষোভ জানান দিতে থাকে। ২রা আগস্ট সরকার সব স্কুল কলেজ বন্ধ ঘোষণা করলেও সেদিন ঢাকা, চট্টগ্রাম, রাজশাহী, খুলনা, বরিশাল ও সিলেটসহ দেশের ৪২টি জেলায় শিক্ষার্থীরা রাস্তায় নেমে আসে। "উই ওয়ান্ট জাস্টিস", "আমার ভাই কবরে, খুনী কেন বাহিরে" প্রভৃতি স্লোগানে ও প্ল্যাকার্ড নিয়ে তারা সড়ক মুখরিত করে রাখে।
বিক্ষোভের পাশাপাশি শিক্ষার্থীরা শহরের ট্রাফিকও নিয়ন্ত্রণ করতে শুরু করে।  তারা শহরের গুরুত্বপূর্ণ মোড়গুলোতে গাড়ি আটকে চালকদের ড্রাইভিং লাইসেন্স, গাড়ির ফিটনেস সনদ ও অন্যান্য কাগজপত্র ঠিকঠাক আছে কিনা তা পরীক্ষা করে; লাইসেন্সহীন চালক ও চলার অনুপযোগী গাড়িসমূহ ধরে ট্রাফিক পুলিশের কাছে হস্তান্তর করে ও তাদের মামলা নিতে বাধ্য করে। শিক্ষার্থীরা লাইসেন্স না থাকায় ও ট্রাফিক আইন ভঙ্গের কারণে বাণিজ্যমন্ত্রী, পানিসম্পদমন্ত্রী, রেলমন্ত্রী, সংসদ সদস্য, বিচারক, পুলিশের ডিআইজি প্রমুখ সরকারি কর্মকর্তাদের গাড়ি আটকে দেয়। পথচারীদের ট্রাফিক নিয়ম মানানো এবং স্থানবিশেষে রাস্তা পরিষ্কার ও সংস্কারও করতে দেখা যায় তাদের। সড়কে গাড়িগুলোকে তারা লেন অনুসারে চালনা করে এবং তৈরি করে অ্যাম্বুলেন্স ও অগ্নিনির্বাপক গাড়ির জন্য ইমার্জেন্সি লেন যা ছিল বাংলাদেশে এই প্রথম। সাধারণ মানুষ তাদের কার্যক্রমের প্রশংসা করে এবং ট্রাফিক নিয়েন্ত্রণে পুলিশ তাদের সহায়তা করে; অনেকস্থানে পুলিশ ও শিক্ষার্থীদের মধ্যে ফুল ও চকলেট বিনিময় হয়। এর মাঝে ১লা আগস্ট জাহাঙ্গীরনগর বিশ্ববিদ্যালয় ও শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষার্থীরা আন্দোলনের সমর্থনে মানববন্ধন করে। ক্রমে ক্রমে ঢাকা, চট্টগ্রাম ও খুলনা বিশ্ববিদ্যালয় এবং নর্থসাউথ, ইস্টওয়েস্ট, ইন্ডিপেন্ডেড বিশ্ববিদ্যালয়সহ অন্যান্য বিশ্ববিদ্যালয় ও মেডিকেল কলেজের শিক্ষার্থীরাও মানববন্ধন, ক্লাস বর্জন ও বিক্ষোভের মাধ্যমে আন্দোলনে অংশ নেয়। চলচ্চিত্রাভিনেতা ইলিয়াস কাঞ্চনের নিরাপদ সড়ক চাই (নিসচা) সংগঠনসহ অন্যান্য নাগরিক সংগঠনগুলোও আন্দোলনের সাথে সংহতি প্রকাশ করে মানববন্ধন করে; শিক্ষার্থীদের অভিভাবকেরা সম্মতির পাশাপাশি রাস্তায়ও নেমেও সমর্থন জানান।
সরকার আন্দোলনকারী শিক্ষার্থীদের ৯ দফা দাবি মেনে নিয়েছে জানিয়ে তাদের ফিরে যেতে বলে; কিন্তু তারা দাবিসমূহ বাস্তবায়ন শুরু না করা পর্যন্ত আন্দোলন চালিয়ে যাবে বলে জানায়। এদিকে ২, ৪, ৫ ও ৬ তারিখ ছাত্রলীগসহ সরকার-সমর্থক বলে অভিযুক্ত যুবকেরা আন্দোলনরত শিক্ষার্থী ও সংবাদ-সংগ্রহে-যাওয়া সাংবাদিকদের ওপর আক্রমণ করে; সেসব সংঘর্ষে প্রায় দেড় শতাধিক জন আহত হন; পুলিশ অধিকাংশ ক্ষেত্রে আক্রমণকারীদের প্রতি নির্বিকার থাকলেও বিক্ষোভকারী শিক্ষার্থীদের দমাতে লাঠিচার্জ, কাঁদানেগ্যাস ও রাবার বুলেট ব্যবহার করে। আন্দোলনকারীদের ওপর এরূপ হামলার প্রতিবাদে ও নৌমন্ত্রীর পদত্যাগের দাবিতে ৫ আগস্ট ধানমন্ডিতে বিভিন্ন স্কুল-কলেজ ও প্রধানত ঢাকা বিশ্ববিদ্যালয়ের কয়েক হাজার শিক্ষার্থী মিছিল করে। ইস্ট ওয়েস্ট বিশ্ববিদ্যালয়ের শিক্ষার্থীরা বিমানবন্দর এলাকায় সড়কে অবস্থান নেয়। জাহাঙ্গীরনগর বিশ্ববিদ্যালয়ের সহস্রাধিক শিক্ষার্থী সকালে বিক্ষোভ মিছিল করে এবং রাতে মশাল মিছিল করে সরকারের কাছে ৮ দফা দাবি তুলে ধরে। ইসলামী বিশ্ববিদ্যালয়, বাংলাদেশের শিক্ষার্থীরা নিরাপদ সড়ক চেয়ে ইবি মানববন্ধন করে, এবং ২২ অক্টোবর ইসলামী বিশ্ববিদ্যালয় রোভার স্কাউট দল ক্যাম্পাসে র‍্যালি ও আলোচনা সভা আয়োজন করে এবং পার্শ্ববর্তী এলাকায় জনসচেতনতামূলক লিফলেট বিতরণ করে।
৬ আগস্ট ভারতের যাদবপুর বিশ্ববিদ্যালয়ের শিক্ষার্থী এবং ডিএসও সংগঠনের কর্মীরা আন্দোলনের সমর্থনে বিক্ষোভ মিছিল করে। এছাড়া বহির্বিশ্বে বিভিন্ন দেশে প্রবাসীরাও বিক্ষোভসমাবেশ করেন। সর্বশেষ ৮ আগস্ট ব্র্যাক বিশ্ববিদ্যালয়ে র ছাত্ররা গ্রেপ্তারকৃত আন্দোলনকারীদের মুক্তি চেয়ে ক্লাস বর্জন করে। এরপর আর কোনো বিক্ষোভের খবর পাওয়া যায়নি।
৯ দফা দাবী
শিক্ষার্থীরা নৌমন্ত্রীর পদত্যাগের পাশাপাশি সড়কে নিরাপত্তার জন্যে সরকারের কাছে ৯টি দাবি তুলে ধরে:
বিশেষজ্ঞরা বলেন যে শিক্ষার্থীদের দাবিগুলো যৌক্তিক এবং এগুলো প্রকৃতপক্ষে নাগরিক অধিকার। তবে ৬ নং দফা অনুসারে যেকোনো স্থানে সিগন্যাল দিয়ে বাস থামালে আরো যানজট বাড়াতে পারে বলে তারা আশংকা প্রকাশ করেন। শিক্ষার্থীরা এক্ষেত্রে তাদের জন্য নির্দিষ্ট স্টপেজে বাস থামানোর কথাই বুঝিয়েছে বলে জানায়।
শিক্ষার্থী ও সাংবাদিকদের ওপর হামলা ও ধরপাকড়
আন্দোলন চলাকালীন সরকারের সমর্থকগণ, যারা ক্ষমতাসীন রাজনৈতিক দলের ছাত্রসংগঠন বাংলাদেশ ছাত্রলীগ, যুবলীগ ও শ্রমিকলীগের কর্মী বলে অভিযোগ রয়েছে, আন্দোলনকারী শিক্ষার্থী এবং আন্দোলনের খবর সংগ্রহ করতে যাওয়া সাংবাদিকদের ওপর আক্রমণ করে এবং প্রায় ১১৫ জন শিক্ষার্থী ও ১৫ জন সাংবাদিক আহত হন। প্রথমদিকে ছাত্রলীগ আন্দোলনে সমর্থন জানায়। কোনো কোনো জেলায় ছাত্রলীগকর্মীরা আন্দোলনরত শিক্ষার্থীদের সাথে রাস্তায় নেমে সংহতি প্রকাশ করে  ও আলোচনার চেষ্টা চালায়। ১ আগস্ট প্রধানমন্ত্রী তাদেরকে আন্দোলনরত শিক্ষার্থীদের বোঝানোর দায়িত্ব দেন। পরে ২ আগস্ট থেকে ক্রমাগতভাবে আন্দোলনরত শিক্ষার্থীদের ওপর ছাত্রলীগের হেলমেট পরে ও দেশীয় অস্ত্র নিয়ে আক্রমণের অভিযোগ ও প্রমাণ পাওয়া যায়; গণমাধ্যমে তাদেরকে 'হেলমেটবাহিনী' বলে আখ্যায়িত করা হতে থাকে। অন্যদিকে পুলিশের মুখপাত্রগণ শিক্ষার্থীদেরকে রাস্তা ছেড়ে যেতে আহ্বান করে। দুর্ঘটনার পরদিন থেকে জুলাই থেকে ৬ আগস্ট পর্যন্ত বিভিন্নস্থানে তারা সাঁজোয়া যান ও জলকামান নিয়ে ছাত্রদের ধাওয়া ও লাঠিপেটা করে এবং তাদের ওপর কাঁদানে গ্যাস, রাবার বুলেট ও ফাঁকা গুলি চালায়; প্রায় একশত আন্দোলনকারী গ্রেপ্তার হয়। তবে সরকারি দলের কর্মীরা পুলিশের সাথে থেকে আক্রমণ চালালেও পুলিশ তাদের বিরুদ্ধে কোনো ব্যবস্থা নেয়া থেকে বিরত থাকে।
৪ আগস্ট জিগাতলায় আওয়ামী লীগ কার্যালয়ের সামনে ছাত্রলীগ ও যুবলীগের কর্মী এবং পুলিশের সাথে শিক্ষার্থীদের সংঘর্ষে প্রায় শখানেক ছাত্রছাত্রী আহত হয়। এছাড়া নারায়ণগঞ্জ, ফেনী ও ঢাকার মিরপুরেও তারা আন্দোলনরত কয়েকশো শিক্ষার্থীর ওপর হামলা করে। জিগাতলায় ছাত্রলীগ কর্মীরা দ্য ডেইলি স্টার সংবাদপত্রের ৩ জন সাংবাদিককে পেটায় এবং একজন নারী সাংবাদিকের শ্লীলতাহানি করে। স্থানীয় অন্যান্য সাংবাদিকরা অভিযোগ করেন যে তাদের ক্যামেরা ভেঙে ফেলা হয়েছে, মোবাইল ফোন কেড়ে নেয়া হয়েছে এবং চলমান সহিংসতার ভিডিও ফোন থেকে মুছে ফেলতে বাধ্য করা হয়েছে।
পুলিশ আন্দোলনকারীদের ছত্রভঙ্গ করার জন্য কাঁদানে গ্যাস, রাবার বুলেট ও ব্যাটন ব্যবহার করে এবং অনেক শিক্ষার্থী আহত হয়। তবে পুলিশ এবং সড়কমন্ত্রী ওবায়দুল কাদের আন্দোলনকারীদের ওপর আক্রমণের সব অভিযোগ অস্বীকার করেন। আওয়ামী লীগের একজন শীর্ষনেতা বলেন যে কিছু সন্ত্রাসী স্কুল ইউনিফর্ম পরে সহিংস কাজ করছে; তবে তিনি প্রমাণ দিতে ব্যর্থ হন। সেদিন রাতে মোটরসাইকেল-আরোহী একদল সশস্ত্র লোক বাংলাদেশে যুক্তরাষ্ট্রের রাষ্ট্রদূত মার্শা বার্নিকাটের গাড়িবহরে হামলা করে; তবে কেউ হতাহত হননি।। এরপর তারা নাগরিক সংগঠন 'সুজন'-এর সম্পাদক বদিউল আলম মজুমদারের বাড়িতেও আক্রমণ করে।
৫ আগস্ট ধানমন্ডিতে পুলিশ ও তাদের সাথে ঢাকা কলেজ ছাত্রলীগের কর্মীরা স্কুল-কলেজ-বিশ্ববিদ্যালয় শিক্ষার্থীর ওপর হামলা করে। ছাত্রলীগকর্মীদের হাতে বৃদ্ধ ও নারী পথচারীসহ প্রায় 30 জন শিক্ষার্থী ও সাংবাদিক আহত হন, যার মধ্য অ্যাসোসিয়েটেড প্রেস, দৈনিক বণিক বার্তা ও যুগান্তরের ফটোজার্নালিস্টসহ একজন ফ্রিল্যান্স ফটোজার্নালিস্টও ছিলেন। আইনশৃঙ্খলা রক্ষাকারী বাহিনী ঘটনাস্থলে উপস্থিত থাকলেও হামলাকারীদের ঠেকানোর কোনো চেষ্টা না করে শিক্ষার্থীদের ওপর কাঁদানে গ্যাস নিক্ষেপ করে। হামলাকারীরা সাংবাদিকদের ক্যামেরা কেড়ে নেয়ার চেষ্টা করে এবং হুমকি দেয়।
৫ আগস্ট রবিবার ঢাকার বিভিন্ন এলাকায় অভিযান চালিয়ে ফেসবুকে গুজব রটনার অভিযোগে তিনজনকে গ্রেফতার করেছে সাইবার নিরাপত্তা ও অপরাধ দমন বিভাগ।
৫ আগস্ট আলোকচিত্রী শহিদুল আলম চলমান আন্দোলন সম্পর্কে আন্তর্জাতিক সংবাদসংস্থা আল জাজিরাতে সাক্ষাৎকার দেয়ার পর সেদিন রাতে সাদাপোশাকের পুলিশ তাকে আটক করে অজ্ঞাতস্থানে নিয়ে যায়;  পরদিন তাকে তথ্যপ্রযুক্তি আইনের ৫৭ ধারায় "গণমাধ্যমে মিথ্যা অপপ্রচারের" অভিযোগে গ্রেপ্তার দেখানো হয় এবং তাকে ৭ দিনের রিমান্ড মঞ্জুর করা হয়। শহিদুল আদালতে বলেন যে তাকে রিমান্ডে মারধোর করা হয়েছে।  আদালত তার অবস্থা পর্যবেক্ষণ করে তাকে হাসপাতালে ভর্তি করার জন্য কর্তৃপক্ষকে আদেশ দেন।  ৮ আগস্ট শহিদুলকে হাসপাতালে চেকআপ করিয়ে এনে আবার পুলিশ হেফাজতে কারাগারে নেয়া হয়। প্রায় সাড়ে তিনমাস কারাভোগের পর ২০ নভেম্বর তিনি জামিনে মুক্তি পান।
৬ আগস্ট নর্থ সাউথ, ইন্ডিপেন্ডেন্ট, ইস্ট ওয়েস্ট বিশ্ববিদ্যালয়ের শিক্ষার্থীরা ক্লাস বর্জন করে বিক্ষোভ করলে পুলিশ কাঁদানে গ্যাস ও রাবার বুলেট ব্যবহার করে তাদের ছত্রভঙ্গ করে দেয়ার চেষ্টা করে; অন্যূন ৪০ ছাত্র আহত ও শতাধিক জনকে আটক করা হয়, তন্মধ্যে ২২ জনকে পরে গ্রেপ্তার দেখানো হয়।  আহছানউল্লাহ ইউনিভার্সিটিতে শিক্ষার্থীরা বিক্ষোভ করলে পুলিশ ১১ জনকে আটক করে।
৬ আগস্ট ছাত্রলীগের সাধারণ সম্পাদক গোলাম রব্বানী দাবি করেন যে "ছাত্রলীগ বা আওয়ামী লীগ কাউকে নখের আঁচড়ও মারেনি।" তিনি আরো বলেন, ৫ আগস্ট অস্ত্রসজ্জিত স্কুলড্রেস-পরিহিতরাই ছাত্রলীগের ওপর আক্রমণ করে; ছাত্রদের ব্যাগে পাথর ও রিভলবার ছিল; এবং সংঘর্ষে আওয়ামী লীগের অনেক কর্মী আহত হয়েছেন।
১০ আগস্ট পুলিশপ্রধান জাবেদ পাটোয়ারী "ছাত্র আন্দোলনে পুলিশ সহনশীল ছিল" এবং আন্দোলনে উসকানিদাতা ও অনুপ্রবেশকারীদের চিহ্নিত করা হচ্ছে বলে জানান। পুলিশ আন্দোলনকারী এবং আন্দোলনে সহায়তা, সহিংসতা, উসকানি, খাবার সরবরাহ, গাড়ি ভাঙচুর, অপপ্রচার প্রভৃতি অভিযোগে ৫১টি মামলায় শিশু-কিশোর শিক্ষার্থীসহ ৯৭ জনকে গ্রেপ্তার করে। মামলাগুলোতে প্রায় ৫০০০ অজ্ঞাতনামা ব্যক্তিকে আসামি করা হয়। এছাড়া শাহবাগ ও তেজগাঁওয়ে ৮৮ জন শিক্ষার্থীকে আটকের পর আন্দোলনকারীরা থানা ঘেরাও করলে তাদের ছেড়ে দেয়া হয়। তবে শিক্ষার্থী ও সাংবাদিকদের ওপর হামলাকারীদের বিরুদ্ধে কোনো মামলা বা ব্যবস্থা গ্রহণ করা হয়নি। ২৩শে আগস্ট পর্যন্ত গ্রেপ্তারকৃত শিক্ষার্থীদের মধ্যে ৫১ জন জামিনে মুক্ত হন।
সরকার ও কর্তৃপক্ষ
২রা আগস্ট প্রধানমন্ত্রী সমবেদনা প্রকাশ করে শিক্ষার্থীদের রাস্তায় আন্দোলন বন্ধ করে স্কুলে ফিরে যেতে অনুরোধ করেছেন বলে জানান স্বরাষ্ট্রমন্ত্রী আসাদুজ্জামান খান কামাল। ৫ আগস্ট গণভবনের অনুষ্ঠানে প্রধানমন্ত্রী ছাত্রদের মধ্যে তৃতীয় পক্ষ প্রবেশ করেছে বলে অভিযোগ করেন এবং অভিভাবকদেরকে তাদের সন্তানদের ফিরিয়ে নেওয়ার আহ্বান জানান। পরে ৬ আগস্ট মন্ত্রিসভায় তিনি "শিক্ষার্থীরা কোনো আন্দোলনই করতে পারেনি" বলে মন্তব্য করেন। "আন্দোলন মানে রোদে পুড়বে, বৃষ্টিতে ভিজবে। (এই আন্দোলনে) এমন কিছু ঘটেনি" বলে মন্ত্রীদেরকে তিনি বিচলিত না হতে আহ্বান করেন।
২ আগস্ট শিক্ষা মন্ত্রণালয়ের আদেশে দেশের সব শিক্ষাপ্রতিষ্ঠান বন্ধ রাখা হয়। শিক্ষামন্ত্রী নুরুল ইসলাম নাহিদ বলেন শিক্ষার্থীদের নিরাপত্তাজনিত কারণে এ সিদ্ধান্ত নেয়া হয়েছে। ঢাকা মেট্রোপলিটন পুলিশের সাইবার ক্রাইম ইউনিট ২৯ ব্যক্তি ও নিউজ পোর্টালের বিরুদ্ধে আন্দোলন সম্পর্কিত খবর ও মিডিয়া প্রচারের অভিযোগে মামলা করে। বেসরকারি টেলিভিশন চ্যানেল একাত্তর টিভি ও নিউজ২৪ ছাত্র আন্দোলনের খবর ও ভিডিও সম্প্রচারের পর তথ্য মন্ত্রণালয় থেকে তাদের সতর্কবার্তা পাঠানো হয়।
৩ আগস্ট সরকারের পক্ষ থেকে বাসদুর্ঘটনায় নিহত দুই শিক্ষার্থীর পরিবারকে ২০ লক্ষ টাকা করে অনুদান এবং শহীদ রমিজউদ্দিন কলেজকে ৫টি স্কুলবাস দেয়া হয়।
৪ আগস্ট সরকার ২৪ ঘণ্টার জন্য মোবাইল ইন্টারনেট অ্যাকসেস বন্ধ রাখে। ইন্টারনেট সার্ভিস প্রোভাইডারদেরকে মোবাইল ইন্টারনেটের গতি কমিয়ে ১.২৮ কিলোবাইট/সেকেন্ড করার আদেশ দেয়া হয় যাতে ইন্টারনেটে কোনো ছবি বা ভিডিও আপলোড না করা যায়।   তথ্যপ্রযুক্তিমন্ত্রী মোস্তাফা জব্বার বলেন ফেসবুক রাষ্ট্রকে বিপন্ন করলে রাষ্ট্রকে বাঁচাতে এরূপ ত্যাগ স্বীকার করতে হবে। এদিকে স্বরাষ্ট্রমন্ত্রী বলেন বিক্ষোভকারী শিক্ষার্থীরা "সীমা অতিক্রম করলে" পুলিশ "কঠোর ব্যবস্থা" নেবে।
৫ আগস্ট কর্তৃপক্ষ আবার মোবাইলের ৩জি ও ৪জি নেটওয়ার্ক বন্ধ রাখে, ফলে যোগাযোগের ক্ষেত্রে সাময়িক ব্ল্যাকআউট সৃষ্টি হয়। বিক্ষোভ প্রসঙ্গে স্বরাষ্ট্রমন্ত্রী বলেন যে, ধৈর্যের সীমা ছাড়ালে কাউকে ছাড় দেয়া হবে না।
৬ আগস্ট, মন্ত্রিসভায় নতুন ট্রাফিক আইনের খসড়া অনুমোদন করা হয়, যেটাতে মোটরযান দ্বারা ইচ্ছাকৃতভাবে মানুষ হত্যা করলে মৃত্যুদণ্ড এবং বেপরোয়াভাবে চালিয়ে হত্যা করলে সর্বোচ্চ ৫ বছর কারাদণ্ডের বিধান রাখা হয়। ১৯ সেপ্টেম্বর আইনটি সংসদে পাশ হয়।
৮ আগস্ট বাসমালিকেরা চালকদের মাসিক চুক্তিতে কাজ করানোর সিদ্ধান্ত নেয়ার ঘোষণা দেন এবং ১ সেপ্টেম্বর থেকে তা কার্যকর হবে বলে জানান। তবে তারা প্রাথমিক উদ্যোগ নিলেও পরে আর সিদ্ধান্ত বাস্তবায়ন করেননি।
অন্যান্য ক্ষেত্র
নাগরিক সমাজ এবং শিক্ষার্থীদের অভিভাবকগণ সাধারণভাবে আন্দোলন সমর্থন করেন এবং ব্যক্তিগতভাবে কেউ কেউ শিক্ষার্থীদের সাথে রাস্তায় নামেন। অনেক অভিভাবক ও বিশ্ববিদ্যালয় শিক্ষার্থীরা আন্দোলনরত ছাত্রছাত্রীদের জন্য শুকনো খাবার ও পানি নিয়ে আসেন। ৩ আগস্ট সড়কমন্ত্রী এবং পরদিন ডিএমপি কমিশনার জানান যারা খাবার সরবরাহ করেছে তাদের শনাক্ত করা হয়েছে।
আওয়ামী লীগের নেতৃত্বাধীন ১৪ দলীয় জোটের নেতারা আন্দোলন সমর্থন ও সহানুভূতি জানিয়ে ছাত্রদের ঘরে ফেরার আহ্বান করেন। বিরোধীদল জাতীয় পার্টির প্রধান হুসেইন মুহাম্মদ এরশাদ ছাত্রলীগের হামলাকে "দুঃখজনক" বলে অভিহিত করেন এবং খুনি চালকের মৃত্যুদণ্ড চান। বিএনপির মহাসচিব মির্জা ফখরুল ইসলাম সড়কে নৈরাজ্য বন্ধে ব্যর্থ হওয়ায় নৌমন্ত্রীর এবং পরে সরকারের পদত্যাগ দাবি করেন। ৪ আগস্ট বিএনপির নেতা আমীর খসরু এক বিএনপি কর্মীকে আন্দোলনে যোগ দিতে নির্দেশ দেয়ার অডিও ফোনালাপ প্রাকাশিত হয় যেটাকে সরকার "ষড়যন্ত্র" বলে অভিহিত করে এবং তিন বিএনপি নেতার বিরুদ্ধে মামলা ও সেই কর্মী ও তার বাবাকে গ্রেপ্তার করা হয়।
বাম গণতান্ত্রিক জোট (সিপিবি, গণসংহতি আন্দোলন, বাসদ ও অন্যান্য দল) নৌমন্ত্রীর অপসারণ দাবি করে এবং শিক্ষার্থীদের আন্দোলনের সমর্থনে ৪ আগস্ট সংহতি সমাবেশ করে। এছাড়া বাংলাদেশ ছাত্র ইউনিয়ন, কোটা সংস্কার আন্দোলন কমিটি, বিভিন্ন ইসলামী দলগুলোসহ অধিকাংশ প্রধান রাজনৈতিক দল শিক্ষার্থীদের আন্দোলনে সমর্থন জানায়, তাদের ওপর হামলার প্রতিবাদ করে এবং গ্রেপ্তারকৃতদের মুক্তির দাবি জানায়। মানবাধিকার কমিশন, গণফোরাম, সুশাসনের জন্য নাগরিক (সুজন), ঢাকা বিশ্ববিদ্যালয় শিক্ষক সমিতিসহ অন্যান্য নাগরিক সংগঠনগুলোও অনুরূপ সংহতি প্রকাশ করে।
সাংস্কৃতিক অঙ্গনে অনেক অভিনেতা, নাট্যকার ও সংগীতশিল্পীরা আন্দোলনে সমর্থন জানান এবং কোনো কোনো স্থানে তারাও ছাত্রদের সাথে সড়কে অবস্থান নেন। কোনাল, সায়ানসহ আরো গায়কেরা পথে নেমে ছাত্রদের 'চল চল চল' গেয়ে শোনান। আন্দোলনের সমর্থনে অনেক নতুন গানও লেখা হয়।
আন্তর্জাতিক
জাতিসংঘ বাংলাদেশে নিরাপদ সড়কের জন্য আন্দোলনে শিশু ও তরুণদের নিরাপত্তা নিয়ে উদ্বেগ প্রকাশ করে। ঢাকাস্থ মার্কিন যুক্তরাষ্ট্রের দূতাবাস এক বিবৃতিতে আন্দোলনকারী ছাত্রদের বিরুদ্ধে সরকারের ব্যবস্থা নেয়ার নিন্দা জানায়।. তথ্যমন্ত্রী হাসানুল হক ইনু জাতিসংঘের বিবৃতিকে "অনভিপ্রেত" এবং যুক্তরাষ্ট্র বাংলাদেশের রাজনীতিতে "নাক গলানোর চেষ্টা" করছে বলে মন্তব্য করেন।
লন্ডনভিত্তিক সেভ দ্য চিলড্রেন সংস্থা সরকারকে আন্দোলনকারী ছাত্রদের দাবি মেনে নিতে এবং তাদের নিরাপত্তা নিশ্চিত করতে আহ্বান করে। বাংলাদেশে কানাডার হাইকমিশনও আন্দোলনকারী শিক্ষার্থীদের নিরাপত্তা নিয়ে গভীর উদ্বেগ প্রকাশ করে এবং শিক্ষার্থীদের সমাবেশ করার অধিকার ও বাকস্বাধীনতা খর্বকারীদের বিরুদ্ধে ব্যবস্থা নেয়ার আহ্বান জানায়। এছাড়া অ্যামনেস্টি ইন্টারন্যাশনাল এক বিবৃতিতে সমাজকর্মী ও আলোকচিত্রী শহিদুল আলমের মুক্তি, আন্দোলনকারী ছাত্রদের ওপর দমনপীড়ন বন্ধ এবং তাদের ওপর হামলার তদন্ত দাবি করে। লেখক ও সাংবাদিকদের আন্তর্জাতিক সংগঠন পেন ইন্টারন্যাশনাল শহিদুলের তাৎক্ষণিক মুক্তি চেয়ে বিবৃতি দেয়। ভারতীয় লেখক অরুন্ধতী রায়, কানাডীয় লেখক নাওমি ক্লেইন, মার্কিন লেখক-দার্শনিক নোম চম্‌স্কি এবং ভারতীয় বুদ্ধিজীবী বিজয় প্রসাদ প্রমুখ অবিলম্বে শহিদুল আলমকে মুক্তি দেয়ার দাবি জানিয়ে যৌথ বিবৃতি দেন। রিপোর্টাস উইদাউট বর্ডার্স সরকারকে আহ্বান জানায় গণমাধ্যমের স্বাধীনতার সাথে সম্পৃক্ত সবার নিরাপত্তা নিশ্চিত করতে। সুইডিশ পররাষ্ট্রমন্ত্রী মার্গট ওয়ালসট্রোম ঢাকায় সহিংস পরিস্থিতিতে উদ্বেগ জানান এবং শান্তিপূর্ণ আন্দোলনের অধিকারকে সম্মান জানানোর আহ্বান করেন। ৭ আগস্ট ইউরোপীয় ইউনিয়ন শিক্ষার্থী ও সাংবাদিকদের ওপর হামলা ও সংঘর্ষকে উদ্বেগজনক বলে উল্লেখ করে এবং সেসবের তদন্ত ও বিচার দাবি করে। নিউইয়র্ক-ভিত্তিক মানবাধিকার সংগঠন হিউম্যান রাইটস ওয়াচ আন্দোলনরত ছাত্রদের ওপর "বেআইনিভাবে আক্রমণ" এবং "শান্তিপূর্ণ সমালোচনার" কারণে লোকজনকে গ্রেপ্তার করার জন্য বাংলাদেশ সরকারের নিন্দা জানায়।
অস্ট্রেলিয়া, জার্মানি, লন্ডন, যুক্তরাষ্ট্র, ফ্রান্স, এস্তোনিয়া ও তাইওয়ানে প্রবাসী বাংলাদেশীরা আন্দোলনের সমর্থনে মানববন্ধন ও সমাবেশ করে।
আন্দোলন-পরবর্তী ঘটনাক্রম
আন্দোলনের প্রতিক্রিয়ায় কর্তৃপক্ষ ৫-১৪ আগস্ট দশদিনব্যাপী সড়ক-নিরাপত্তামূলক "ট্রাফিক সপ্তাহ" ঘোষণা করে এবং এসময়ে ট্রাফিক আইন ভঙ্গ করার অপরাধে প্রায় ১ লাখ ৮০ হাজার মামলা এবং ৭ কোটি ৮ লাখ টাকা জরিমানা করা হয়। ডিএমপি সেপ্টেম্বর মাসকে ট্রাফিক সচেতনতা মাস ঘোষণা করে সংস্কারের উদ্যোগ নিলেও তাতে সাফল্য আসেনি বলে জানায়। বাসমালিক ও চালকেরা এরজন্য পুলিশ ও পরিবহন নেতাদের ঘুষ ও চাঁদাবাজিকে দায়ী করেন।
৯ আগস্ট নোয়াখালী বিশ্ববিদ্যালয়ের শিক্ষকরা গ্রেপ্তারকৃত শিক্ষার্থীদের মুক্তির না দেয়া পর্যন্ত কর্মবিরতির ঘোষণা দেন। ছাত্রলীগের সহায়তায় ঢাকা বিশ্ববিদ্যালয় কর্তৃপক্ষ তাদের এক ছাত্রকে ফেসবুক পোস্টে অপপ্রচারের অভিযোগে পুলিশের কাছে হস্তান্তর করে।
ঢাকা মেট্রোপলিটন পুলিশ বিভিন্ন সামাজিক যোগাযোগমাধ্যমে ১৫০০ প্রোফাইল পর্যবেক্ষণ করে আন্দোলনকালীন নৈরাজ্যসৃষ্টিতে জড়িত থাকার অভিযোগে ১৫০টি প্রোফাইলের বিরুদ্ধে ব্যবস্থা নেয়। এছাড়া স্বরাষ্ট্র মন্ত্রণালয় আন্দোলনে উসকানিদাতা ৬৬৪ জন শিক্ষক-শিক্ষার্থী ও অন্যান্য ব্যক্তিকে চিহ্নিত করে প্রতিবেদন তৈরি করে শিক্ষা মন্ত্রণালয়ে প্রেরণ করে এবং তাদের বিরুদ্ধে প্রশাসনিক ব্যবস্থা নেওয়ার সুপারিশ করে।
বিমানবন্দর সড়কের দুর্ঘটনায় গ্রেপ্তারকৃত ৬ জনের মধ্যে ২ জনের বিরুদ্ধে অভিযোগ প্রমাণিত না হওয়ায় তারা মুক্তি পান, বাসমালিককে জামিন দেওয়া হয় এবং বাকিদের বিরুদ্ধে ২৫ অক্টোবর চার্জ শুনানির আদেশ দেয়া হয়।
বহিঃসংযোগ
আন্দোলনের ভিডিও
শীলভদ্র দত্ত
শীলভদ্র দত্ত হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় ব্যারাকপুর বিধানসভা কেন্দ্রের বিধায়ক হিসেবে দায়িত্ব পালন করছেন।
১২৯০-এর জিলি ভূমিকম্প
১২৯০ জিলি ভূমিকম্প ২৭ সেপ্টেম্বর সংগঠিত হয় যার উপকেন্দ্র ইউনান সাম্রাজ্যের নিংচেন, জংশো শেং-এর নিকটবর্তী। এই অঞ্চলটি বর্তমানে চীনের অন্তর্দেশীয় মঙ্গোলিয়ার একটি প্রশাসনিক অঞ্চল। এই ভূমিকম্পটির ভূপৃষ্ঠের আলোড়ন মাত্রা ছিল ৬.৮ এবং মার্কালি তীব্রতা স্কেলে IX (মারাত্মক) ছিল। একটি জায়গার মৃতের সংখ্যা ৭,২৭০ দেখানো হয়, যেখানে অন্য জায়গার সংখ্যা ১০০,০০০ দেখানো হয়েছে।
ক্ষয়ক্ষতি
এই ভূমিকম্পটি নিংচেন, চাংপিং, হেজিয়ান, রেঙ্কো, জিয়ংশিয়াং, বাউডিং, ইক্সিয়ানের ৪৮০ গুদামঘর এবং অসংখ্য বাড়িঘর ধ্বংস করে এবং বাইজিয়াং জেলারও অনেক ক্ষতি করে। এটি ইক্সিয়ানের ফেঙ্গুও মঠকে চরমভাবে ক্ষতিগ্রস্ত করে।
আসামের জনগণ
আসামের জনগণ (people of Assam) একটি বহু-জাতিগত, বহু-ভাষাগত এবং বহু-ধর্মীয় সমাজে বসবাস করে। তারা যেসব ভাষায় কথা বলে সেগুলো তিনটি প্রধান ভাষাগোষ্ঠীর অন্তর্গত: তিব্বতী-বর্মী, ইন্দো-আর্য এবং তাই-কাদাই। এই রাজ্যে প্রচুর পরিমাণে জাতিগত ও ভাষাগত গোষ্ঠীর উপস্থিতি, এখানকার জনগণের বৈশিষ্ট্য এবং বিভিন্ন সময়ে জনগণের আগমনের কারণে এই রাজ্যকে "ক্ষুদ্রায়নে ভারত" বা "ইন্ডিয়া ইন মিনিয়েচার" বলা হয়। আসামের জনসংখ্যাকে বোঝা হত দৈহিক বৈশিষ্ট্যের উপর দাঁড়িয়ে থাকা রিজলির জাতিগত প্রকরণ বা রেশিয়াল টাইপের ভিত্তিতে। এই জাতিগত প্রকরণ নিখুঁৎ নিয়, আর তাই এই প্রকরণগুলোতে অনেক বৈচিত্র্য দেখা যায়। এর ফলে এখন জিনগত গবেষণার সাথে সঙ্গতি রেখে জাতিভাষাগত গোষ্ঠীর উপর ভিত্তি করে আসামের জনসংখ্যাকে বোঝা হয়।
আসামের জনগণ ও সামাজিক গঠন
ভৌগোলিকভাবে আসামে পর্বত ও পাহাড়ের চারপাশে বেষ্টিত উর্বর নদী-উপত্যকা রয়েছে। উত্তরে তিব্বত থেকে (বুম লা, তেস লা, তুঙ্গা হয়ে), দক্ষিণ-পূর্বে পাটকাই থেকে (দিফু, কুমজাওয়াং, চাউকাম, পাংসাউ, মোরে-তামু হয়ে) এবং আরাকান ইয়োমা পার করে বার্মা থেকে (আন, তাউনগুপ হয়ে) আসামে মানুষ প্রবেশ করতে পারে। পশ্চিমে ব্রহ্মপুত্র উপত্যকা ও বরাক উপত্যকা থেকে বিস্তৃত গাঙ্গেয় সমভূমিতে উন্মুক্ত হয়েছে। অতীতে এই সব প্রবেশ পথ থেকেই মানুষ আসামে প্রবেশ করেছে। হিসাব করে বের করা হয়েছে যে বিভিন্ন সময়ে এই সব প্রবেশ পথ দিয়ে জাতিভাষাগত অভিপ্রায়ণের মোট ১১টি প্রধান তরঙ্গে ও প্রবাহে বাইরে থেকে মানুষ আসামে প্রবেশ করেছে।
প্রাগৈতিহাসিক কাল
আসামের জনসংখ্যার নৃবিজ্ঞান সম্পর্কিত বিবরণে বিভিন্ন জাতিগত অভিবাসনের বিভিন্ন তরঙ্গ দেখা যায়। অস্ট্রালয়েড ও মঙ্গোলয়েড মানুষের মিশ্রণের ফলে উদ্ভূত অস্ট্রো-এশীয় লোকেরা ছিল এই অঞ্চলের প্রথম অধিবাসী। অরুণাচল প্রদেশ, সাদিয়া, দিব্রুগড়, লাকিমপুর, নাগাওন, নাগা পাহাড়, কার্বি আংলং, নাগাওন, কামরূপ এবং মেঘালয়ের গারো ও খাসি পাহাড় সহ ভারতের উত্তরপূর্বাঞ্চলের সর্বত্রই নব্য-প্রস্তরযুগীয় স্থান রয়েছে, যেগুলো এই প্রাথমিক অভিবাসীদের বিস্তৃতি সম্পর্কে ধারণা দেয়। এদের বেশিরভাগই তিব্বতী-বর্মী জনগণের দ্বারা অঙ্গীভূত হয়ে যায় যারা চার থেকে পাঁচ হাজার বছর পূর্বে এই অঞ্চলে এসেছিল, এদিকে এদের একটি অংশ মেঘালয়ের পাহাড়ী অঞ্চলে চলে যায়। ডিএনএ রিপোর্ট দ্বারা এটি বারবার প্রমাণিত হয়েছে যে কাছারি গোষ্ঠীসমূহ (বোদো, ডিমাসা, চুতীয়া, মোরান, সনোয়াল, রাভা, তিওয়াস, কোচ ইত্যাদি), কারবি, নাগার মত গোষ্ঠীগুলোতে অস্ট্রো-এশীয় জিন রয়েছে। মেঘালয়ে বসবাসরত অস্ট্রো-এশীয় মানুষেরা খাসি, জৈন্তিয়া নামে পরিচিত যারা পার্শ্ববর্তী পাহাড়ে বসবাস করে। আসামের উত্তর ও পূর্বে থাকা হিমালয়ের বিভিন্ন প্রবেশ পথ হয়ে তিব্বতী-বর্মী ভাষাভাষীরা আসামে প্রবেশ করে। আজ এরাই আসামে সংখ্যাগুরু (প্রায় ৬০ঁ%) জনগণ। এদেরকে সমগ্র আসামে বিচ্ছিন্নভাবে বসবাসরত বোদো-কাছারি জনগোষ্ঠী, ভুটান ও অরুণাচল প্রদেশে মনপা ও শেরদুকপেন জনগোষ্ঠী এবং মধ্য আসামের মিশিং ও কারবি জনগোষ্ঠী হিসেবে চিহ্নিত করা হয়।
আদি-ঐতিহাসিক কাল ও প্রাচীন যুগ
অস্ট্রো-এশীয় ও তিব্বতী-বর্মী এই দুটো তরঙ্গ আসাম অঞ্চলে প্রবেশের পর তৃতীয় তরঙ্গ হিসেবে আসামে প্রবেশ করে উত্তর ভারত থেকে ইন্দো-আর্যরা। তারা খ্রিস্টপূর্ব ৫০০ অব্দের পর উত্তর ভারত থেকে ব্রহ্মপুত্র উপত্যকায় প্রবেশ করা শুরু করে। তবে তারা আসাম অঞ্চলে প্রধাণত এসেছিল খ্রিস্টীয় তৃতীয় শতকে বর্মণ শাসনের সময়। সেই খ্রিস্টপূর্ব ৫০০ অব্দের সময়কালটা ছিল আদি-ঐতিহাসিক কাল, আর আসামে ইন্দো-আর্যদের এই অভিপ্রায়ণ চলতে থাকে প্রাচীন ও মধ্যযুগ পর্যন্ত। আসাম অঞ্চলে কাপরূপ শাসনের সময় (খ্রিস্টীয় ৩৫০ অব্দ - ১১৪০ অব্দ) দ্রাবিড়ীয় জনগোষ্ঠী নাদিয়ালও আসাএ প্রবেশ করে। সময়ের সাথে সাথে এই দ্রাবিড়ীয় জনগোষ্ঠী সেখানকার মঙ্গোলয়েড নৃগোষ্ঠীদের মাঝে আত্তীকৃত হয়ে যায়, আর তাই এদের মধ্যে দ্রাবিড়ীয় শারীরিক বৈশিষ্ট্যের বদলে মঙ্গোলয়েড শারীরিক বৈশিষ্ট্য বেশি দেখা যায়। প্রাচীণ যুগের অবসানের পর (প্রায় ১২০৫ খ্রিষ্টাব্দ) চতুর্থ তরঙ্গ হিসেবে আসামে প্রবেশ করে মুসলিমরা। পরাজিত বখতিয়ার খিলজির ধৃত সৈন্যরা আসামের হাজো অঞ্চলে বসবাস শুরু করে।
মধ্যযুগ
পরবর্তী কালে আসাম অঞ্চলে প্রধান অভিবাসী, অর্থাৎ পঞ্চম তরঙ্গ হচ্ছে তাই-অহোম গোষ্ঠী। দক্ষিণ চীন থেকে পাটকাই অঞ্চলের পাংসাউ গিরিপথ ধরে সুকাফা তাই-অহোমদেরকে আসামে নিয়ে আসেন। তাই-অহোমের পর ষষ্ঠ তরঙ্গ হিসেবে অন্যান্য তাই জনগোষ্ঠী আসামে প্রবেশ করে যারা বৌদ্ধ ছিল। এরা হচ্ছে খামতি, খামিয়াং, আইতন, তাই-ফাকে এবং তুরুং জনগোষ্ঠী যারা উত্তর আসাম ও অরুণাচল প্রদেশে বসবাস করে। ভারতবর্ষের ঔপনিবেশিক সময়কালেও এই অভিবাসন চলতে থাকে। মধ্যযুগের শেষের দিকে শিখরা একটি ক্ষুদ্র কিন্তু অন্যতম প্রধান গোষ্ঠী হিসেবে আসাম অঞ্চলে অভিবাসিত হয়।
ঔপনিবেশিক ও ভারতের স্বাধীনতা পরবর্তী কাল
আসামে ঔপনিবেশিক কালের শুরু দিকে প্রথম ইঙ্গ-বর্মী যুদ্ধ ও ইয়ান্দাবু সন্ধির (১৮২৬) পর উদ্ভূত রাজনৈতিক অস্থিতিশীলতার কারণে আসাম অঞ্চলে সপ্তম তরঙ্গ হিসেবে কাচিন ও কুকি জনগোষ্ঠী প্রবেশ করে। তারা এই অঞ্চলে পাটকাই ও আরাকান ইয়োমা হয়ে প্রবেশ করেছিল। তারাই বর্তমানে উত্তর আসামের জিংপো জনগোষ্ঠী, এবং কারবি আংলং ও দামা হাসাও এর কুকি-চিন জনগোষ্ঠী। আসামে চা-বাগানের কাজ শুরু হবার পর (১৮৩৫) ইংরেজরা আসাম অঞ্চলে চা-বাগানের কাজের অষ্টম তরঙ্গ হিসেবে জন্য মুণ্ডারি জনগোষ্ঠীকে নিয়ে আসেন যাদের মধ্যে মুণ্ডা, শবর, সাঁওতাল, ওঁরাও, গোণ্ড ইত্যাদি গোষ্ঠী ছিল। ইংরেজ শাসনের সময়ে বাংলা, রাজস্থান, নেপাল প্রভৃতি অঞ্চল থেকে প্রচুর পরিমাণে চাকুরিজীবী নবম তরঙ্গ হিসেবে আসাম অঞ্চলে প্রবেশ করে। ভূমির উৎপাদনশীলতা বৃদ্ধির জন্য ইংরেজরা বর্তমান বাংলাদেশের ময়মনসিংহ অঞ্চল থেকে প্রচুর পরিমাণে মুসলমান কৃষককে দশম তরঙ্গ হিসেবে ১৯০১ সালের পর আসাম অঞ্চলে নিয়ে আসে। ভারত বিভাগের পর (১৯৪৭ এর পর) আসাম অঞ্চলে অভিপ্রায়ণ করা সর্বশেষ ও একাদশ তরঙ্গ হচ্ছে বাঙ্গালী হিন্দু উদ্বাস্তু যারা প্রধাণত বর্তমান বাংলাদেশ এর সিলেট অঞ্চল থেকে আসামে প্রবেশ করে।
সামাজিক গঠন
আসামে সামাজিক গঠনের প্রক্রিয়াটি বিভিন্ন সময়ে আসামে বসবাসকারী বিভিন্ন গোষ্ঠীগুলোর উপর একযোগে হওয়া সংস্কৃতকরণ ও উপজাতিকরণ (প্রতিসংস্কৃতকরণ) দ্বারা চিহ্নিত করা হয়, এবং সামাজিক গঠনের এই প্রক্রিয়াটি তিনটি সময়কালের বিভাজনে সবচেয়ে ভালভাবে অধ্যয়ন করা যায়। (১) প্রাক-ঔপনিবেশিক, (২) ঔপনিবেশিক এবং (৩) উত্তর-ঔপনিবেশিক সময়কাল।
নৃগোষ্ঠীসমূহ
আসামকে অনেক সংস্কৃতির আধার হিসেবে স্বীকৃতি দেয়া হয়। আসামের মাটিতে অনেকগুলো উপজাতি বা নৃ-গোষ্ঠী বিভিন্ন দিক থেকে প্রবেশ করেছে, কারণ এই অঞ্চলটি অনেকগুলো রাজ্য ও অনেকগুলো ভিন্ন ভিন্ন রাষ্ট্রের সাথে সম্পর্কযুক্ত। অস্ট্রো-এশীয়, মঙ্গোলয়েড, এবং ইন্দো-আর্যরা হচ্ছে সবথেকে গুরুত্বপূর্ণ ঐতিহ্যগত গোষ্ঠী যারা আসাম অঞ্চলে প্রবেশ করে এবং প্রাচীন আসামে বসবাস করে। তারা পূর্বে আসামের আদিবাসী হিসেবে সুপরিচিত ছিল, এবং বর্তমানে তারা "আসামীয় অধিবাসীদের" গুরুত্বপূর্ণ অংশ।
বৃহত্তর বোদো-কাছারি গোষ্ঠী সমতল ও পাহাড়ী অঞ্চল জুড়ে আসামের ১৮টি প্রধান উপজাতি নিয়ে গঠিত, এরা হচ্ছে বোরো, ডিমাসা, চুতীয়া, সনোয়াল, মেচ, তিওয়া, গারো, রাভা, সারানিয়া, হাজং, ত্রিপুরি, থেংগাল, হোজাই, কোচ ও অন্যান্য। প্রাচীন ভূমি "কিরাত"ও কাছারি নামে পরিচিত। ঐতিহাসিকভাবে বোদো-কাছারি জনগোষ্ঠী আসামের প্রধান গোষ্ঠী ছিল। পরবর্তিতে ষোড়শ শতকে তাই অহোমরা তাদেরকে ছাড়িয়ে যায়। তাই অহোম নৃগোষ্ঠী, এবং চুতীয়া, মোরান ও বোরাহিদের মত উত্তর আসামের বোদো-কাছারি গোষ্ঠীসমূহ "অসমীয়" নামের সাথে জড়িত। তাই অহোমদের পাশাপাশি অন্যান্য প্রধান গোষ্ঠীও ছিল যেগুলো মধ্যযুগে আসাম উপত্যকায় শাসন করয়েছে। এই গোষ্ঠীগুলোগুলো চুতীয়া, কোচ, রাজবংশী ও ডিমাসা সম্প্রদায়ের অন্তর্গত। প্রথম গোষ্ঠীটি ১১৮৭ সাল থেকে ১৬৭৩ সাল পর্যন্ত রাজ্যটির পূর্বাঞ্চলে শাসন করে, দ্বিতীয় গোষ্ঠীটি নিম্ন আসামে ১৫১৫ সাল থেকে ১৯৪৯ সাল পর্যন্ত শাসন করে। তৃতীয় গোষ্ঠীটি আসামের দক্ষিণাঞ্চএ ত্রয়োদশ শতক থেকে ১৮৫৪ সাল পর্যন্ত শাসন করে। বোদোরা বিটিএডি (বড়োল্যান্ড ক্ষেত্রীয় পরিষদ) এর প্রধান গোষ্ঠী। তারা নিজেদের মধ্যে কথা বলার সময় বোদো ভাষা ব্যবহার করে, এবং অন্যান্য আদিবাসী গোষ্ঠীগুলোর সাথে কথা বলার সময় সাধারণ ভাষা বা লিঙ্গুয়া ফ্রাঙ্কা হিসেবে অসমীয় ভাষা ব্যবহার করে।
আজকের আদিবাসী অসমীয় সম্প্রদায়ের বেশিরভাগই ঐতিহাসিকভাবে উপজাতীয় ছিল এবং এমনকি আজকের আসামের অ-উপজাতীয় জনগোষ্ঠীও অতীতে উপজাতি ছিল, যারা ধীরে ধীরে সংস্কৃতিকরণের মাধ্যমে হিন্দু সমাজের বর্ণবিন্যাসে অঙ্গীভূত হয়। প্রকৃতপক্ষে বর্তমানে অ-উপজাতীয় অসমীয় হিসেবে বিবেচিত জনগণের ৭০-৭৫% বা তারও অধিক মানুষের মঙ্গোলয়েড উৎপত্তি রয়েছে এবং তাই তারা ঐতিহাসিকভাবে উপজাতীয়। উপজাতীয় গোষ্ঠীসমূহের কয়েকটি আবার হিন্দু উচ্চবর্ণ সমাজে প্রবেশ করেছে, আবার কিছু কিছু গোষ্ঠী উপজাতীয় বা নিম্নবর্ণের সমাজেই রয়ে গেছে। এভাবে, আসাম সবসময়ই ঐতিহাসিকভাবে উপজাতীয় রাজ্যই ছিল।
সম্প্রতি মোরান, চুতীয়া, মোতক, চা গোষ্ঠী, তাই অহোম ও কোচ-রাজবংশী গোষ্ঠীগুলো উপরে উল্লিখিত বিষয়গুলো অনুধাবন করেছে এবং ভারতের শিডিউলড ট্রাইব মর্যাদার জন্য আবেদন করেছে। এটি আসামকে বিস্তৃত ভূরাজনৈতিক শাখাপ্রশাখা সমৃদ্ধ একটি উপজাতীয় রাজ্যে পরিণত করবে।
তথ্যসূত্র
<references group="" responsive="1">
অশোক সেন
অশোক সেন (জন্ম ১৯৫৬) একজন ভারতীয় বাঙালি তাত্ত্বিক পদার্থবিদ এবং এলাহাবাদের হরিশ-চন্দ্র গবেষণা ইনস্টিটিউটে বিশিষ্ট অধ্যাপক। তিনি এমআইটি'তে মর্নিংস্টার ভিজিটিং প্রফেসর এবং কোরিয়া ইনস্টিটিউট ফর অ্যাডভান্সড স্টাডির একজন বিশিষ্ট অধ্যাপক। তার কাজের প্রধান ক্ষেত্রটি হল স্ট্রিং তত্ত্ব। তিনি "সমস্ত স্ট্রিং তত্ত্বগুলি একই অন্তর্নিহিত তত্ত্বের পৃথক সীমা" এই উপলব্ধির পথ উন্মুক্ত করার জন্য তিনি মৌলিক পদার্থবিজ্ঞান পুরস্কার অর্জন করেন।
প্রারম্ভিক জীবন
তিনি ১৫ জুলাই ১৯৫৬ কলকাতায় জন্মগ্রহণ করেন। অনিল কুমার সেন এবং গৌরী সেনের জ্যেষ্ঠ পুত্র তিনি। অনিল কুমার সেন স্কটিশ চার্চ কলেজের পদার্থবিদ্যার একজন প্রাক্তন অধ্যাপক এবং গৌরী সেন হলেন একজন গৃহিণী।
কলকাতার স্কটিশ চার্চ কলেজিয়েট স্কুল এবং শৈলেন্দ্র সরকার বিদ্যালয় থেকে তার বিদ্যালয়ের পঠন-পাঠন শেষ করেন। অশোক সেন কলকাতা বিশ্ববিদ্যালয়ের অন্তর্গত  প্রেসিডেন্সি কলেজ (বর্তমানে প্রেসিডেন্সি বিশ্ববিদ্যালয় নামে পরিচিত) থেকে ১৯৭৫ সালে স্নাতক এবং এক বছর পরে ইন্ডিয়ান ইনস্টিটিউট অফ টেকনোলজি কানপুর থেকে স্নাতকোত্তর ডিগ্রী লাভ করেন। প্রেসিডেন্সি কলেজে তার স্নাতক গবেষণা সময় তিনি ব্যাপকভাবে অমল কুমার রায়চৌধুরী  কাজ এবং শিক্ষা দ্বারা অনুপ্রাণিত হয়। তিনি স্টোনি ব্রুক বিশ্ববিদ্যালয়ের পদার্থবিদ্যায় তার ডক্টরেট সম্পূর্ণ করেন।
পেশা
আশোক সেন স্ট্রিং তত্ত্ব বিষয়ে বেশ কয়েকটি মূল অবদান রেখেছেন, তার মধ্যে শক্তিশালী-দুর্বল সংযোজন দ্বৈত বা এস-দ্বৈত সম্পর্কিত তার ল্যান্ডমার্ক গবেষণা পত্র, যা গবেষণার ক্ষেত্রটি পরিবর্তনের ক্ষেত্রে প্রভাবশালী ছিল। তিনি অস্থির ডি-ব্রাঞ্চগুলির অধ্যয়নের জন্য অগ্রণী ভূমিকা গ্রহণ করেন এবং এই জাতীয় ব্রাঞ্চগুলিতে খোলা স্ট্রিং ট্যাচিয়ন কনডেনসেশন সম্পর্কে বিখ্যাত সেন অনুমান নামে এক থিয়োরি প্রদান করেন। টোলিয়ন রোলিং সম্পর্কে তার বর্ণনা স্ট্রিং সৃষ্টিতত্বের ক্ষেত্রে খুবই গুরুত্বপূর্ণ। তিনি স্ট্রিং ক্ষেত্র তত্ত্ব সম্পর্কিত অনেকগুলি গুরুত্বপূর্ণ গবেষণাপত্র রচনা করেন। ১৯৯৯ সালে তিনি তাত্ত্বিক পদার্থবিজ্ঞানী স্টিফেন হকিং কর্তৃক মনোনীত হয়ে রয়্যাল সোসাইটির ফেলোশিপ অর্জন করেন। এছাড়াও তার অবদানগুলির মধ্যে রয়েছে এক্সট্রিমাল ব্ল্যাক হোলের জন্য এন্ট্রপি ক্রিয়ার আনুষ্ঠানিকতা এবং এটি আকর্ষণকারীদের কাছে প্রয়োগ। তার সাম্প্রতিক গুরুত্বপূর্ণ কাজের মধ্যে রয়েছে আকর্ষক প্রক্রিয়া এবং ব্ল্যাক হোলের মাইক্রোস্টেটগুলির যথাযথ গণনা এবং নতুন করে স্ট্রিং পার্টনিউথিউড তত্ত্বের উন্নয়ন। তিনি সম্মানিত সহযোগী হিসাবে ভারতের ভুবনেশ্বর, জাতীয় বিজ্ঞান শিক্ষা ও গবেষণা ইনস্টিটিউট (এনআইএসইআর)-এ যোগদান করেছেন।
সম্মান ও পুরস্কার
অশোক সেন বেশ কিছু উল্লেখযোগ্য পুরস্কার পেয়েছেন। যার মধ্যে ২০১২ সালের ‘ফান্ডামেন্টাল ফিজিক্স প্রাইজ’ অন্যতম। এর আর্থিক মূল্য ছিল ৩ মিলিয়ন ডলার। ‘ইন্টারন্যাশনাল সেন্টার ফর থিওরিটিক্যাল ফিজিক্স’ ১৯৮৯ সালে তাকে প্রদান করে ‘আইসিটিপি প্রাইজ’। এখন তিনি ওই সংস্থার ‘সায়েন্টিফিক কাউন্সিল’-এর অন্যতম সদস্য।
ইতালির ত্রিয়েস্ত শহরে আব্দুস সালাম ইন্টারন্যাশনাল সেন্টার ফর থিওরিটিকাল ফিজিক্স (আইসিটিপি) ২০১৪ সালে অশোক সেনের সঙ্গে আরও দুই বিজ্ঞানী আমেরিকার হার্ভার্ড বিশ্ববিদ্যালয়ের অ্যান্ড্রু স্ট্রমিংগার এবং সুইৎজারল্যান্ডে সার্ন গবেষণাগারের গ্যাব্রিয়েল ভেনেজিয়ানো'কে ‘ডিরাক পদক’কে পুরস্কৃত করে।
এছাড়াও তিনি দেশ-বিদেশের বহু পুরস্কারে ভূষিত হেয়েছন। ভারত সরকার তাকে দিয়েছে পদ্মভূষণ।